JEGYZŐKÖNYV

Délegyháza Község Önkormányzat Polgármesterének 2021. március 2-án hozott döntéséről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A veszélyhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pont vonatkozásában döntött:

**1. Rendkívüli szünet elrendelése a Zsebi-Baba Családi Bölcsődében**

1. Délegyháza Község Önkormányzatának Polgármestere az első napirendi pont vonatkozásában a következő határozatot hozta:

**19/2021. (III.02.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46. §-ának (4) bekezdése alapján a Képviselő-testület, mint fenntartó jogkörében eljárva, a bölcsődében kialakult egészségügyi helyzetre, valamint az abból adódó munkaerőhiányra tekintettel, a dolgozók és a gyermekek egészségének megőrzése érdekében - az intézményvezetővel és a bölcsődeorvossal konzultálva - a Zsebi-Baba Családi Bölcsőde intézményben 2021. március 3. napjától 2021. március 15. napjáig rendkívüli szünetet rendel el.**

**Délegyháza Község Önkormányzat Polgármestere felhívja az intézményvezetőt a szükséges intézkedések megtételére.**

**Határidő: 2021. március 16.**

**Felelős: Polgármester, Jegyző, Intézményvezető**

k.m.f.

dr. Riebl Antal dr. Molnár Zsuzsanna

polgármester jegyző